Lakaet e vezan diaes ingal a-walc'h gant an implij a vez graet gant tud zo eus ar geriadur galleg-brezhoneg, a zegas soñj din eus troidigezhioù fentus a c'heller kaout war ar rouedad (a moustached bat - ur seurt askell-groc'hen - = une batte moustachée, pe c'hoazh ten thousand fans - dirak ur c'haner rock = dix mille ventilateurs). N'eus ket keit-all e kleven ar c'haner (slammer ? rapper ?) Abd Al Malik o komz deus re yaouank an 93, hag ar pezh a lavare diwar-benn banlevioù Paris a oa interesant kenañ : Le plus frappant n'est pas leur misère matérielle, mais leur misère linguistique.